Banedanmark og Bladt Industries har åbnet jernbanebroen mellem Aalborg og Lindholm. Arbejdet er gået hurtigere end forventet.

Der har været hektisk aktivitet ved jernbanebroen siden klokken seks i morges. En kæmpemæssig flydekran har løftet den 400 ton tunge kontravægt til morgen, og klokken 15.30 blev selve klappen løftet af. Presserådgiver for Banedanmark Erik Lorentz siger, at arbejdet er gået bedre end forventet. Arbejdet er næsten tre timer forud for tidsplanen.